**KOPSAVILKUMS[[1]](#footnote-2)**

**par projekta iesnieguma vērtēšanas kritērijiem**

|  |  |
| --- | --- |
| Kopsavilkumā iekļaujamā informācija | |
| 1. SAM numurs un nosaukums, tā pasākuma numurs un nosaukums (ja attiecināms) vai atlases kārtas numurs (ja attiecināms); | Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.4. pasākums “Atbalsts tehnoloģiju pārneses sistēmas pilnveidošanai” |
| 1. projektu atlases veids (ierobežota projektu iesniegumu atlase/ atklāta projektu iesniegumu atlase); | Ierobežota projektu iesniegumu atlase |
| 1. plānotais finansējuma saņēmējs/i (ierobežotas projektu iesniegumu atlases ietvaros), plānotais finansējuma saņēmēju loks (atklātas projektu iesniegumu atlases ietvaros), kā arī plānotie finansējuma gala saņēmēji, sadarbības partneri (ja attiecināms), | Finansējuma saņēmējs: Latvijas Investīciju un attīstības aģentūra (turpmāk – LIAA).  Gala saņēmēji – Latvijas Republikas Komercreģistrā reģistrēts komersants, kas atbilst sīkā (mikro), mazā un vidējā komersanta statusam saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula Nr. 651/2014) 2. panta 2. punktu vai, kas atbilst lielā komersanta statusam saskaņā ar Regulas Nr. 651/2014 2. panta 24. punktā noteikto definīciju, ja ja tas ietver sadarbību ar mazajiem/vidējiem komersantiem pētniecības un inovācijas aktivitātēs, vai pētniecības organizācija ar nosacījumu, ja tā ietver sadarbību ar mazajiem/vidējiem komersantiem pētniecības un inovācijas aktivitātēs. |
| 1. daudzpakāpju projektu gadījumā, informācija par tālākajiem plānotajiem konkursiem/ atlasēm atbalsta saņēmējiem; | LIAA sniedz atbalstu gala saņēmējiem. |
| 1. atlasei pieejamais finansējums, t.sk. ES fondu finansējums un nacionālais līdzfinansējums; | Pasākuma ietvaros plānotais kopējais attiecināmais finansējums ir 26 900 000 euro (t.sk. elastības finansējuma apjoms 4 242 810 euro), tai skaitā Eiropas Reģionālā attīstības fonda finansējums 22 865 000 euro t.sk. (t.sk. elastības finansējuma apjoms 3 606 389 euro) un valsts budžeta finansējums – 4 035 000 euro (t.sk. elastības finansējuma apjoms 636 421 euro).  Pētniecības organizācijām pieejamais finansējums ir 30% un komersantiem ir 70% no plānotā kopējā attiecināmā finansējuma, atskaitot finansējuma saņēmēja finansējumu (20% apmērā no kopējā plānotā kopējā attiecināmā finansējuma). |
| 1. komercdarbības atbalsta esamība SAM, tā pasākumā, atlasē un plānotais komercdarbības atbalsta regulējums (ja attiecināms); | Atbalsts programmas ietvaros ir komercdarbības atbalsts, kas sniegts saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam un Regulu Nr. 651/2014. |
| 1. būtiskākās plānotās aktivitātes/ atbalstāmās darbības atlases kārtas ietvaros un indikatīvais finansējuma sadalījums starp tām (var tikt izmantots Programmā un Programmas papildinājumā noteiktais sadalījums pa intervences laukuma jomām); | Plānotās aktivitātes:  1.MVU inovāciju vaučeri jaunu produktu/pakalpojumu izstrādei un komercializācijai;  2. publisko pētniecības organizāciju pētniecības rezultātu komercializācijas atbalsts.  Attiecināmās darbības:  - tehniski ekonomiskā priekšizpēte;  - rūpnieciskie pētījumi;  - eksperimentālā izstrāde;  - produkta rūpnieciskā dizaina izstrāde;  - rūpnieciskā īpašuma tiesību nostiprināšana;  - jauna produkta vai tehnoloģijas sertificēšanas un testēšanas pakalpojumi;  - augsti kvalificētu darbinieku piesaiste konkrētu pētniecības aktivitāšu, tehnoloģisku problēmu risināšanai vai jaunu un būtisku uzlabotu produktu vai tehnoloģiju izstrādei;  - dizainera pakalpojums jauna produkta un procesa inovāciju ieviešanai uzņēmumā;  - komercializācijas stratēģijas un pidāvājuma izstrāde;  - dalība starptautiskajās izstādēs, kontaktbiržās, konferencēs (semināros) ārvalstīs, individuālās izstrādāto tehnoloģiju un intelektuālā īpašuma komercializācijas nolūkos;  - ekspertu piesaiste komercializācijas piedāvājuma virzīšanai tirgū, kā arī produkta vai tehnoloģijas pielāgošanai un virzīšanai tirgū |
| 1. atlases ietvaros sasniedzamais mērķis/i; | Pasākuma mērķis ir nodrošināt finansējuma pieejamību komersantiem un pētniecības organizācijām jaunu produktu/pakalpojumu, pētniecības projektu izstrādei un komercializācijai, lai veicinātu inovatīvo komersantu īpatsvaru ekonomikā paaugstināšanu, veidojot saikni starp sīkajiem (mikro), mazajiem, vidējiem un lielajiem komersantiem un publiskajām pētniecības institūcijām, kas sekmētu zināšanu tiešu pārnesi un kļūtu par katalizatoru ilgtermiņa, padziļinātākas sadarbības veidošanai starp abām pusēm. |
| 1. atlases ietvaros sasniedzamie rādītāji; | Pasākuma ietvaros sasniedzami šādi iznākuma rādītāji:   * līdz 2024. gada 31. decembrim atbalstīto komersantu skaits, kas saņem atbalsu grantu veidā – 19.   Pasākuma ietvaros līdz 2029. gada 31. decembrim sasniedzami šādi rezultāta rādītāji:   * atbalstīto komersantu skaits, kas saņem atbalstu grantu veidā – 190; * atbalstīto komersantu skaits, kas sadarbojas ar pētniecības organizācijām – 38. |
| 1. atbalsta mērķa grupa/s (ja attiecināms). | Latvijas Republikas Komercreģistrā reģistrēts komersants, kas atbilst sīkā (mikro), mazā un vidējā komersanta statusam saskaņā ar Regulas Nr. 651/2014 2. panta 2. punktu vai, kas atbilst lielā komersanta statusam saskaņā ar Regulas Nr. 651/2014 2. panta 24. punktā noteikto definīciju, vai pētniecības organizācija ar nosacījumu, ja tā ietver sadarbību ar mazajiem/vidējiem komersantiem pētniecības un inovācijas aktivitātēs |

*Kopsavilkuma informāciju atbildīgā iestāde var sagatavot tās ieskatā atbilstošākā formātā (piemēram, MSWord fails, prezentācija MSPowerPoint vai cits formāts).*

1. Saskaņā ar Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam 18.punktu. [↑](#footnote-ref-2)